גריינג'ר התפרסם בזכות פעולותיו בפיקוד על קורפוס המילואים בזמן קרב צ'יקמוגה: ביום השני לקרב, ב-20 בספטמבר 1863, הוא תגבר ללא פקודה את הקורפוס ה-14 של ג'ורג' תומאס בסנודגראס היל. תגבורת זו עיכבה את התקדמות כוחות צבא הקונפדרציה עד לרדת החשיכה, אפשרה את נסיגתו המאורגנת של הקורפוס וסייעה בהענקת הכינוי "סלע צ'יקמוגה" לתומס. על חלקו בקרב זכה גריינג'ר בדרגת כבוד של לוטננט קולונל בצבא ארצות הברית.